Správa zo zahraničnej pracovnej cesty - osnova
1.  Účastník ZPC:
Jakub, Birka, Mgr., Ministerstvo školstva, vedy, výskumu a športu Slovenskej republiky, Stromová 1,813 30 Bratislava, Národný koordinátor rámcového programu Horizont 2020, Sekcia vedy a techniky, Odbor štátnej a európskej politiky vo vede a technike, AJ

2.  Zahraničná pracovná cesta:
Belgicko, Brusel, 12.-14.06.2016, Rada EÚ, Rue da la Loi 175, 1048 Brusel, účasť na stretnutí pracovnej skupiny pre výskum, cestovné a pobytové náklady hradené SK PRESS

3.  Rámcový program pobytu:
•	12.06. prílet do Bruselu
•	13.06. 9:30 - 13:00, Rada EÚ, Rue da la Loi 175, 1048 Brusel, účasť na stretnutí pracovnej skupiny pre výskum
•	13.06. 13:30 – 18:00, Stále zastúpenie SR pri EÚ, Avenue de Cortenbergh 107, Brusel, účasť na konferencii venovanej mladým výskumníkom
•	14.06. 9:00 – 10:00 pracovné stretnutie so zástupcom SLORD Danielom Strakom, pracovné stretnutie so zástupcom Stáleho zastúpenie SR pri EÚ Dušanom Šándorom
•	14.06. 10:00 – 12:00, Stále zastúpenie ČR pri EÚ, Rue Caroly 15, Brusel, konferencia venovaná podpore mladých výskumníkov na ceste k excelencii

4.  Stručný priebeh rokovaní, resp.  študijného pobytu:
Dňa 13.06. sa konalo stretnutie pracovnej skupiny pre výskum za účasti národných delegácií členských štátov EÚ. Stretnutie otvoril uvítacím príhovorom pán generálny riaditeľ Prof. Vladimír Šucha z DG JRC. V nasledujúcom bode pán Sven Langedijk, Head of Unit, JRC Econometrics and Applied Statistics Unit, prezentoval nové ,,Kompetenčné centrá a centrá excelentnosti“, ktoré sú súčasťou novej stratégie JRC. 
Agenda:
09:30		Serving of breakfast
09:30-09:50	Welcoming and opening speech by Vladimír ŠUCHA, Director-General of the European Commission's Directorate-General Joint Research Centre 
09:50-10:10	Competence Centre on Composite Indicators and Scoreboards (Sven Langedijk, Head of Unit, JRC Econometrics and Applied Statistics Unit)
10:10-10:30	Discussion with the Scientific Attachés
Po JRC Breakfast nasledovalo stretnutie pracovnej skupiny pre výskum, na ktorom prof. Enrico Giovannini odprezentoval správu expertnej skupiny EK k „Follow up konferencie Rio +20“ najmä ohľadne trvalo udržateľných cieľov v súvise na výskum a vývoj. Prezentácia obsahovala odporúčania pre začlenenie problematiky trvalo udržateľného rozvoja do politiky EÚ v oblasti vedy, technológie, výskum a inovácie, ďalej možné dopady agendy 2030 na politiky EÚ. Po prezentácii člena EK prišla na rad prezentácia pána Dušana Šándora venovaná SK PRESS. V prezentácii odzneli priority SK PRESS, medzi ktoré patrí podpora mladých výskumníkov a zvyšovanie atraktívnosti vedeckej kariéry. Ďalej boli predstavené podujatia, ktoré sú pripravované počas predsedníctva.
V závere stretnutia pani riaditeľka kancelárie pre ERA Fabienne Gautier informovala delegácie, že EK zatiaľ dostali národné akčné plány k ERA od 19 členských štátov EÚ a od 5 asociovaných krajín.
Agenda:
1.	Making the STI policy a key driver of sustainable development for Europe and the world: opportunites and proposed actions
–	Presentation by the Chair of the independent export group on the "Follow-up to Rio+20"
2.	Work programme of the incoming Presidency
–	Presentation by the Slovak delegation  

V poobedných hodinách sa konala konferencia venovaná mladým výskumníkom, ktorú slávnostne otvoril veľvyslanec zo stáleho zastúpenia SR pri EÚ pán Alexander Micovčin. Robert-Jan Smits vo svojom príhovore podporil slovenskú snahu počas predsedníctva určenú mladým výskumníkom. Vo svojom príhovore vyjadril znepokojenie, že 40% podnikov hlási nedostatok pracovnej sily a pritom veľmi veľa mladých ľudí pracuje v inom obore ako vyštudovalo. Veľkú váhu prikladá portálu EURAXESS, na ktorom bolo v roku 2015 zverejnených až 60 000 pracovných ponúk. Pán Šucha vidí najväčší problém v počte nezamestnaných do 30 rokov.

Dňa 13.06. prebehlo pracovné stretnutie s pánom Danielom Strakom a Dušanom Šandorom, kde sa dohodli ďalšie kroky spolupráce medzi Národným koordinátorom Horizontu 2020, styčnou kanceláriou v Bruseli a zástupcom stáleho zastúpenia SR pri EÚ.
Nasledovala účasť na konferencii s názvom V4 for researchers´ mobility: supporting young researchers on the way to excellence, ktorá sa konala na stálom zastúpení ČR pri EÚ. Na konferencii boli prezentované podporné programy pre mladých výskumníkov v krajinách V4.

5.  Odporúčané závery:
Slovenská republika by sa mala začať pripravovať na nasledujúce obdobie rámcového programu pre výskum a inovácie FP9. Je potrebné zorganizovať začiatkom roku 2017 konferenciu, ktorej výsledkom by bolo stanovisko SR k FP9. Je potrebné zvýšiť záujem o rámcové programy pre výskum a inovácie na viacerých ministerstvách z dôvodu skvalitnenia prípravy požiadaviek za SR. 
V oblasti Excelentná veda v Horizonte 2020 je potrebné vypracovať tzv. letter of intent, ktorý budú potrebovať predložiť žiadatelia o grant v prvej fáze výzvy Teaming.

6.   Prehľad prinesenej dokumentácie a miesto jej uloženia
    Prinesená dokumentácia je uložená na Sekcii vedy a techniky MŠVVaŠ SR.
7.   Osobitne vyhodnotený očakávaný prínos ZPC
     Zoznámenie sa priebehom rokovaní na pracovných skupinách Rady EÚ pre výskum. 
8.    Spôsob zverejnenia výsledkov ZPC, prenos získaných informácií
    Správa zo ZPC je zverejnená na www.minedu.sk.

Súhlasím so zverejnením správy na internete

Správu vypracoval: Mgr. Jakub Birka
Dátum: 22.06.2016
Správu schválil:  PhDr. Hajduk Marek PhD.
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.